CELEX: 32011D0303
Language: el
Date: 2011-05-20 00:00:00
Title: 2011/303/ΕΕ: Εκτελεστική απόφαση της Επιτροπής, της 20ής Μαΐου 2011 , για την έγκριση μεθόδων ταξινόμησης σφαγίων χοίρων στις Κάτω Χώρες [κοινοποιηθείσα υπό τον αριθμό Ε(2011) 3427]

24.5.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 136/95
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 20ής Μαΐου 2011
   για την έγκριση μεθόδων ταξινόμησης σφαγίων χοίρων στις Κάτω Χώρες
   [κοινοποιηθείσα υπό τον αριθμό Ε(2011) 3427]
   (Το κείμενο στην ολλανδική γλώσσα είναι το μόνο αυθεντικό)
   (2011/303/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 43 στοιχείο ιγ) σε συνδυασμό με το άρθρο 4,
   Εκτιμώντας τα ακόλουθα:
   
               (1)
            
            
               Το παράρτημα V τμήμα B.IV σημείο 1 του κανονισμού (ΕΚ) αριθ. 1234/2007 προβλέπει ότι για την ταξινόμηση σφαγίων χοίρων, η περιεκτικότητα σε άπαχο κρέας εκτιμάται με μεθόδους ταξινόμησης που εγκρίνονται από την Επιτροπή. Επιτρέπεται να εγκρίνονται μόνο στατιστικώς αποδεδειγμένες μέθοδοι εκτίμησης που βασίζονται στη φυσική μέτρηση ενός ή περισσοτέρων ανατομικών μερών του σφαγίου χοίρου. Η έγκριση των μεθόδων ταξινόμησης εξαρτάται από την τήρηση μέγιστης ανοχής για το στατιστικό σφάλμα εκτίμησης. Η ανοχή αυτή καθορίζεται στο άρθρο 23 παράγραφος 3 του κανονισμού (ΕΚ) αριθ. 1249/2008 της Επιτροπής, της 10ης Δεκεμβρίου 2008, για τη θέσπιση λεπτομερών κανόνων για την εφαρμογή των κοινοτικών κλιμάκων κατάταξης των σφαγίων βοοειδών, χοίρων και προβάτων καθώς και για την κοινοποίηση των σχετικών τιμών (2).
            
         
               (2)
            
            
               Με την απόφαση 2005/627/ΕΚ (3), η Επιτροπή ενέκρινε τη χρήση δύο μεθόδων ταξινόμησης σφαγίων χοίρων στις Κάτω Χώρες.
            
         
               (3)
            
            
               Λόγω τεχνικών προσαρμογών και της προβλεπόμενης αλλαγής στον ολλανδικό πληθυσμό χοίρων επειδή αναμένεται έλλειψη ευνουχισμένων αρσενικών στο εγγύς μέλλον, οι Κάτω Χώρες ζήτησαν από την Επιτροπή να εγκρίνει τρεις μεθόδους ταξινόμησης σφαγίων χοίρων στην επικράτειά τους και υπέβαλαν εκτενή περιγραφή της δοκιμασίας τεμαχισμού, αναφέροντας τις αρχές στις οποίες βασίζονται οι μέθοδοι αυτές, τα αποτελέσματα της δοκιμασίας τεμαχισμού και τις εξισώσεις που χρησιμοποιούνται για τον υπολογισμό της εκατοστιαίας αναλογίας άπαχου κρέατος στο πρωτόκολλο που προβλέπεται στο άρθρο 23 παράγραφος 4 του κανονισμού (ΕΚ) αριθ. 1249/2008.
            
         
               (4)
            
            
               Από την εξέταση της αίτησης αυτής προέκυψε ότι πληρούνται οι όροι έγκρισης των σχετικών μεθόδων ταξινόμησης. Συνεπώς, θα πρέπει να εγκριθούν οι εν λόγω μέθοδοι ταξινόμησης στις Κάτω Χώρες.
            
         
               (5)
            
            
               Δεν θα πρέπει να επιτρέπεται η τροποποίηση των συσκευών ή των μεθόδων ταξινόμησης, εκτός εάν εγκριθεί ρητά με απόφαση της Επιτροπής.
            
         
               (6)
            
            
               Για λόγους σαφήνειας και ασφάλειας δικαίου, θα πρέπει να καταργηθεί η απόφαση 2005/627/ΕΚ.
            
         
               (7)
            
            
               Λαμβανομένων υπόψη των τεχνικών περιστάσεων που συνδέονται με την καθιέρωση νέων οργάνων και νέων εξισώσεων, οι μέθοδοι ταξινόμησης σφαγίων χοίρων που εγκρίνονται με την παρούσα απόφαση θα πρέπει να εφαρμόζονται από τις 3 Οκτωβρίου 2011.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της διαχειριστικής επιτροπής για την κοινή οργάνωση των γεωργικών αγορών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στις Κάτω Χώρες επιτρέπεται η χρήση των ακόλουθων μεθόδων για την ταξινόμηση των σφαγίων χοίρων, σύμφωνα με το παράρτημα V τμήμα B.IV σημείο 1 του κανονισμού (ΕΚ) αριθ. 1234/2007:
   
               —
            
            
               το όργανο με την ονομασία Hennessy Grading Probe (HGP 7) και οι σχετικές μέθοδοι εκτίμησης, που περιγράφονται λεπτομερώς στο μέρος 1 του παραρτήματος,
            
         
               —
            
            
               το όργανο με την ονομασία Capteur Gras/Maigre-Sydel (CGM) και οι σχετικές μέθοδοι εκτίμησης, που περιγράφονται λεπτομερώς στο μέρος 2 του παραρτήματος,
            
         
               —
            
            
               το όργανο με την ονομασία CSB Ultra-Meater (CSB) και οι σχετικές μέθοδοι εκτίμησης, που περιγράφονται λεπτομερώς στο μέρος 3 του παραρτήματος.
            
         Άρθρο 2
   Δεν επιτρέπονται τροποποιήσεις των εγκεκριμένων συσκευών ή μεθόδων εκτίμησης, εκτός εάν οι εν λόγω τροποποιήσεις έχουν εγκριθεί ρητά με απόφαση της Επιτροπής.
   Άρθρο 3
   Η απόφαση 2005/627/ΕΚ καταργείται.
   Άρθρο 4
   Η παρούσα απόφαση εφαρμόζεται από τις 3 Οκτωβρίου 2011.
   Άρθρο 5
   Η παρούσα απόφαση απευθύνεται στο Βασίλειο των Κάτω Χωρών.
   
      Βρυξέλλες, 20 Μαΐου 2011.
      
         
            Για την Επιτροπή
         
         Dacian CIOLOŞ
         
            Μέλος της Επιτροπής
         
      
   
   
      (1)  ΕΕ L 299 της 16.11.2007, σ. 1.
   
      (2)  ΕΕ L 337 της 16.12.2008, σ. 3.
   
      (3)  ΕΕ L 224 της 30.8.2005, σ. 17.
   
      ΠΑΡΑΡΤΗΜΑ
      
         ΜΕΘΟΔΟΙ ΤΑΞΙΝΟΜΗΣΗΣ ΣΦΑΓΙΩΝ ΧΟΙΡΩΝ ΣΤΙΣ ΚΑΤΩ ΧΩΡΕΣ
      
      ΜΕΡΟΣ 1
      
         Hennessy Grading Probe (HGP 7)
      
      
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη συσκευή που είναι γνωστή ως «Hennessy grading probe (HGP 7)».
               
            
                  2.
               
               
                  Το όργανο είναι εφοδιασμένο με καθετήρα διαμέτρου 5,95 χιλιοστομέτρων (στο άνω άκρο του οποίου εφάπτεται λεπίδα πλάτους 6,3 χιλιοστομέτρων εκατέρωθεν), που περιλαμβάνει φωτοδίοδο (Siemens LED τύπου LYU 260-EO και φωτοανιχνευτή τύπου 58 MR), με απόσταση λειτουργίας 0 έως 120 χιλιοστομέτρων. Οι μετρούμενες τιμές μετατρέπονται σε εκτιμώμενη περιεκτικότητα σε άπαχο κρέας από το ίδιο το HGP 7 ή από υπολογιστή συνδεδεμένο με αυτό.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  LMP = 65,92 – 0,6337 * Λίπος + 0,0446 * Μυς
                  
                  όπου:
                  
                              LMP
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο,
                           
                        
                              
                                 Λίπος
                              
                           
                           
                              =
                           
                           
                              μέτρηση με το HGP7 του πάχους του λίπους (συμπεριλαμβανομένου του δέρματος), σε χιλιοστόμετρα, το οποίο μετράται σε απόσταση 6 εκατοστόμετρων από τον ραχιαίο άξονα συμμετρίας του σφαγίου, στο ύψος μεταξύ τρίτου και τέταρτου σπονδύλου από τον τελευταίο σπόνδυλο
                           
                        
                              
                                 Μυς
                              
                           
                           
                              =
                           
                           
                              μέτρηση με το HGP7 του πάχους του μυός (συμπεριλαμβανομένου του δέρματος), σε χιλιοστόμετρα, το οποίο μετράται ταυτόχρονα και στο ίδιο σημείο με το λίπος.
                           
                        Ο τύπος αυτός ισχύει για σφάγια βάρους μεταξύ 73,5 και 107,5 χιλιογράμμων.
               
            ΜΕΡΟΣ 2
      
         Capteur Gras/Maigre — Sydel (CGM)
      
      
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη συσκευή που είναι γνωστή ως «Capteur Gras/Maigre — Sydel (CGM)».
               
            
                  2.
               
               
                  Το όργανο είναι εφοδιασμένο με καθετήρα Sydel υψηλής ευκρίνειας διαμέτρου 8 χιλιοστόμετρων, με φωτοδίοδο εκπομπής υπέρυθρης ακτινοβολίας (Honeywell) και δύο φωτοαισθητήρες (Honeywell). Η απόσταση λειτουργίας κυμαίνεται από 0 μέχρι 95 χιλιοστόμετρα.
                  Οι μετρούμενες τιμές μετατρέπονται σε εκτιμώμενη εκατοστιαία αναλογία άπαχου κρέατος από το ίδιο το όργανο CGM.
               
            
                  3.
               
               
                  Η περιεκτικότητα των σφαγίων σε άπαχο κρέας υπολογίζεται σύμφωνα με τον ακόλουθο τύπο:
                  LMP = 66,86 – 0,6549 * λίπος + 0,0207 * μυς
                  
                  όπου:
                  
                              LMP
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο,
                           
                        
                              
                                 Λίπος
                              
                           
                           
                              =
                           
                           
                              μέτρηση με το CGM του πάχους του λίπους (συμπεριλαμβανομένου του δέρματος), σε χιλιοστόμετρα, το οποίο μετράται σε απόσταση 6 εκατοστόμετρων από τον ραχιαίο άξονα συμμετρίας του σφαγίου, στο ύψος μεταξύ τρίτου και τέταρτου σπονδύλου από τον τελευταίο σπόνδυλο
                           
                        
                              
                                 Μυς
                              
                           
                           
                              =
                           
                           
                              μέτρηση με το CGM του πάχους του μυός (συμπεριλαμβανομένου του δέρματος), σε χιλιοστόμετρα, το οποίο μετράται ταυτόχρονα και στο ίδιο σημείο με το λίπος.
                           
                        Ο τύπος αυτός ισχύει για σφάγια βάρους μεταξύ 73,5 και 107,5 χιλιογράμμων.
               
            ΜΕΡΟΣ 3
      
         CSB Image-Meater (CSB)
      
      
                  1.
               
               
                  Οι κανόνες που προβλέπονται στο παρόν μέρος εφαρμόζονται όταν η ταξινόμηση των σφαγίων χοίρων πραγματοποιείται με τη συσκευή που είναι γνωστή ως «CSB Image-Meater (CSB)».
               
            
                  2.
               
               
                  Η συσκευή CSB Image-Meater αποτελείται ειδικότερα από συσκευή λήψης βίντεο, υπολογιστή που είναι εξοπλισμένος με κάρτα ανάλυσης εικόνας, οθόνη, εκτυπωτή, μηχανισμό χειρισμού, μηχανισμό κίνησης δείγματος και διεπαφές. Οι 16 μεταβλητές της συσκευής Image-Meater μετρούνται στον άξονα τεμαχισμού, στο χοιρομέρι (γύρω από τον μέσο γλουτιαίο μυ):
                  Οι μετρούμενες τιμές μετατρέπονται σε εκτιμώμενη εκατοστιαία αναλογία άπαχου κρέατος με χρήση υπολογιστή.
               
            
                  3.
               
               
                  Η περιεκτικότητα του σφαγίου σε άπαχο κρέας υπολογίζεται σύμφωνα με τον ακόλουθο τύπο:
                  
                     LMP = 65,2212 – 0,2741 S + 0,0160 F – 0,0302 ML – 0,2648 MS + 0,0831 MF – 0,1002 WL – 0,0509 WaS + 0,0172 WaF – 0,0169 WbS + 0,0006 WbF + 0,0341 WcS – 0,0097 WcF + 0,0223 WdS – 0,0008 WdF + 0,0132 ES – 0,0124 IS,
                  όπου οι 16 αντικειμενικές μετρήσεις με το CSB στον άξονα τεμαχισμού είναι οι ακόλουθες:
                  
                              LMP
                           
                           
                              =
                           
                           
                              εκτιμώμενη εκατοστιαία αναλογία άπαχου κρέατος στο σφάγιο
                           
                        
                              S
                           
                           
                              =
                           
                           
                              πάχος λίπους – το ελάχιστο πάχος του λίπους πάνω από τον μέσο γλουτιαίο μυ (σε χιλιοστόμετρα)
                           
                        
                              F
                           
                           
                              =
                           
                           
                              πάχος μυός - το ελάχιστο πάχος του μυός μεταξύ του πρόσθιου άκρου του μέσου γλουτιαίου μυός και του ραχιαίου τμήματος του σπονδυλικού σωλήνα (σε χιλιοστόμετρα)
                           
                        
                              ML
                           
                           
                              =
                           
                           
                              μήκος του μέσου γλουτιαίου μυός (σε χιλιοστόμετρα)
                           
                        
                              MS
                           
                           
                              =
                           
                           
                              μέσο πλάτος του λαρδιού κάτω από τον μέσο γλουτιαίο μυ (σε χιλιοστόμετρα)
                           
                        
                              MF
                           
                           
                              =
                           
                           
                              μέσο πλάτος του άπαχου κρέατος κάτω από τον μέσο γλουτιαίο μυ (σε χιλιοστόμετρα)
                           
                        
                              WL
                           
                           
                              =
                           
                           
                              μέσο μήκος των σπονδύλων, συμπεριλαμβανομένων των σπονδυλικών δίσκων (σε χιλιοστόμετρα)
                           
                        
                              Wa,b,c,dS
                           
                           
                              =
                           
                           
                              μέσο πλάτος του λαρδιού κάτω από τον πρώτο σπόνδυλο που μετράται (a) και τρεις άλλους σπονδύλους (b, c, d) (σε χιλιοστόμετρα)
                           
                        
                              Wa,b,c,dF
                           
                           
                              =
                           
                           
                              μέσο πλάτος του άπαχου κρέατος κάτω από τον πρώτο σπόνδυλο που μετράται (a) και τρεις άλλους σπονδύλους (b, c, d) (σε χιλιοστόμετρα)
                           
                        
                              ES
                           
                           
                              =
                           
                           
                              μέσο πλάτος του εξωτερικού λαρδιού πάνω από τους τέσσερις σπονδύλους που μετρούνται (σε χιλιοστόμετρα)
                           
                        
                              IS
                           
                           
                              =
                           
                           
                              μέσο πλάτος του εσωτερικού λαρδιού πάνω από τους τέσσερις σπονδύλους που μετρούνται (σε χιλιοστόμετρα)
                           
                        
            
                  4.
               
               
                  Η περιγραφή των σημείων μέτρησης παρατίθεται στο μέρος II του πρωτοκόλλου που υπέβαλαν οι Κάτω Χώρες στην Επιτροπή σύμφωνα με τις διατάξεις του άρθρου 23 παράγραφος 4 του κανονισμού (ΕΚ) αριθ. 1249/2008.
                  Ο τύπος αυτός ισχύει για σφάγια βάρους μεταξύ 73,5 και 107,5 χιλιογράμμων.